Source: https://curia.europa.eu/jcms/jcms/Jo2_7026/mt/
Timestamp: 2020-06-07 10:02:31+00:00
Document Index: 1879911

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Preżentazzjoni tal-membri - Il-Qorti tal-Ġustizzja tal-Unjoni Ewropea
Imwieled fl-1945; lic.iuris, Ph.D. fid-dritt (Katholieke Universiteit Leuven); Master of Laws, Master in Public Administration (Harvard University); professur fil-Katholieke Universiteit Leuven; visiting professor fl-universitajiet ta' Burundi, ta' Strasburg u fil-Harvard University; professur fil-Collège d'Europe ta' Bruges; référendaire fil-Qorti tal-Ġustizzja; avukat fil-Qorti ta' Brussel; Imħallef tal-Qorti tal-Prim'Istanza mill-25 ta' Settembru 1989 sas-6 ta' Ottubru 2003; Imħallef fil-Qorti tal-Ġustizzja mis-7 ta' Ottubru 2003; Viċi President tal-Qorti tal-Ġustizzja mill-9 ta' Ottubru 2012 sas-7 ta' Ottubru 2015; President tal-Qorti tal-Ġustizzja mis-8 ta' Ottubru 2015.
Imwielda fl-1945; gradwata fid-dritt (Université Complutense de Madrid); abogado del Estado f' Málaga; abogado del Estado fis-servizz ġuridiku fil-Ministeru tat-Transport, tat-Turiżmu u tal-Komunikazzjoni, wara fis-servizz ġuridiku tal-Ministeru tal-Affarijiet Barranin; abogado del Estado-Jefe tas-servizz ġuridiku tal-Istat, responsabbli minn proċeduri quddiem il-Qorti tal-Ġustizzja u viċi-Direttur Ġenerali fis-servizz tal-assistenza ġuridika komunitarja u internazzjonali ta' l`Abogacia General del Estado (Ministeru tal-Ġustizzja); membru tal-Grupp ta' Riflessjoni tal-Kummisjoni fuq il-Ġejjieni tas-Sistema Ġudizzjarja Komunitarja; Kap tad-Delegazzjoni Spanjola tal-Grupp "Amis de la Présidence" għar-Riforma tas-Sistema Ġurisdizzjonali Komunitarja fit-trattat ta' Nizza u tal-grupp ad hoc "Qorti tal-Ġustizzja" tal-Kunsill; professur tad-Dritt Komunitarja fl-Iskola Diplomatika ta' Madrid; kodirettur tar-rivista "Noticias de la Unión Europea"; Imħallef fil-Qorti tal-Ġustizzja mis-7 ta' Ottubru 2003. Viċi President tal-Qorti tal-Ġustizzja mill-9 ta’ Ottubru.
Imwieled fl-1955; gradwat fil-liġi mill-Università ta’ Metz, gradwat tal-Institut d’études politiques ta’ Pariġi, gradwat mill-École nationale d’administration; Relatur (1982-1985), Kummissarju tal-Gvern (1985-1987 u 1992-1999); Assessur (1999-2000); President tas-sixième sous-section de la section du contentieux (2000-2006) mal-Conseil d’État; référendaire mal-Qorti tal-Ġustizzja (1987-1991); Direttur tal-Uffiċċju tal-Ministru tax-Xogħol, tal-Impjieg u tat-Taħriġ Professjonali, imbagħad Direttur tal-Uffiċċju tal-Ministru tal-Istat, Ministru tas-Servizz Pubbliku u tal-Modernizzazzjoni tal-Amministrazzjoni (1991-1992); Kap tad-Delegazzjoni Legali tal-Conseil d’État mal-Caisse nationale d’assurance maladie des travailleurs salariés (2001-2006); Professur assoċjat mal-Università ta’ Metz (1988-2000), imbagħad mal-Università ta’ Pariġi I Panthéon-Sorbonne (mill-2000); awtur ta’ diversi pubblikazzjonijiet dwar id-dritt amministrattiv, id-dritt Komunitarju u d-Dritt Ewropew tad-drittijiet tal-bniedem; fundatur u President tal-Kumitat Editorjali tal-“Bulletin de jurisprudence de droit de l’urbanisme”, kofundatur u membru tal-Kumitat Editorjali tal-“Bulletin juridique des collectivités locales”, President tal-Kunsill Xjentifiku tal-għaqda ta’ riċerka fuq l-istituzzjonijiet u d-dritt tal-iżvilupp tal-ibliet u tal-habitats; Imħallef fil-Qorti tal-Ġustizzja mis-7 ta’ Ottubru 2006.
Imwieled fl-1949; gradwat fid-dritt (Università St Kliment Ohridski, Sofia); Imħallef fil-Qorti tal-Prim'Istanza ta' Blagoevgrad (1975-1983); Imħallef fil-Qorti Reġjonali ta' Blagoevgrad (1983-1986); Imħallef fil-Qorti Suprema (1986-1991); Imħallef fil-Qorti Kostituzzjonali (1991-2000); membru tal-Kummissjoni Ewropea fuq id-Drittijiet tal-Bniedem (1997-1999); membru tal-Konvenzjoni Ewropea dwar il-Futur tal-Ewropa (2002-2003); deputat (2001-2006); osservatur fil-Parlament Ewropew; Imħallef fil-Qorti tal-Ġustizzja mit-12 ta' Jannar 2007.
Imwielda fl-1959; studjat il-liġi (Università ta' Groningen, 1977-1983); Dottorat fil-Liġi (Università ta' Amsterdam, 1995); Lecturer tad-dritt fil-Fakultà tal-Liġi ta' Maastricht (1983-1987); Référendaire fil-Qorti tal-Ġustizzja tal-Komunitajiet Ewropej (1987-1991); Lecturer fl-Institut Europa tal-Fakultà tal-Liġi tal-Università ta' Amsterdam (1991-1995); professur fid-Dritt Ewropew fil-Fakultà tal-Università ta' Tilburg (1995-2003); professur fid-Dritt Ewropew fl-Università ta' Utrecht u Membru tal-Kunsill ta' Amministrazzjoni tal-Istitut Europa tal-Università ta' Utrecht (mill-2003); membru tal-kunsill editorjali ta' diversi rivisti legali nazzjonali u internazzjonali; awtriċi ta' numru ta' pubblikazzjonijiet; Membru tal-Akkademja Rjali Olandiża tax-Xjenzi; Imħallef fil-Qorti tal-Ġustizzja mill-10 ta' Ġunju 2010.
imwieled fl-1950; gradwat fid-dritt mill-Università tal-Ateni (1973); diploma tal-studji approfonditi fid-dritt soċjali mill-Università tal-Pariġi II Panthéon-Sorbonne (1977); avukat (1974-1980); espert nazzjonali mas-Servizz Legali tal-Kummissjoni tal-Komunitajiet Ewropej (1988-1990), u mbagħad amministratur prinċipali fid-Direttorat Ġenerali V “Impjieg, relazzjonijiet industrijali, affarijiet soċjali” (1990-1994); awditur, uffiċjal legali u, mill-1999, konsulent fil-Kunsill tal-Istat Elleniku; membru assoċjat tal-Qorti suprema speċjali tal-Greċja; membru tal-Kumitat ċentrali għat-tfassil tal-abbozzi ta’ liġijiet tal-Greċja (1996-1998); direttur tas-Servizz Legali fi ħdan is-Segretarjat Ġenerali tal-Gvern Elleniku (1996-1998); Imħallef fil-Qorti Ġenerali tal-Unjoni Ewropea (1998-2010), President ta’ Awla mill-2004 sal-2010); Membru tal-Kunsill superjuri tal-ġustizzja amministrattiva (2011-2012); Membru tal-Qorti speċjali għat-tilwim dwar ir-remunerazzjonijiet tal-maġistrati u tal-Qorti speċjali għal kawżi kontra maġistrati (2013-2014); membru tal-bord konsultattiv ta’ esperti dwar il-kandidati għall-elezzjoni tal-Imħallfin fil-Qorti Ewropea tad-Drittijiet tal-Bniedem (2014-2015); membru tal-kumitat kompetenti sabiex jagħti opinjoni dwar il-kompetenza tal-kandidati għall-eżerċizzju tal-funzjonijiet ta’ Mħallef fit-Tribunal għas-Servizz Pubbliku tal-Unjoni Ewropea (2012-2015); lecturer tad-dritt Ewropew fl-Iskola nazzjonali tal-maġistratura (1995-1996 u 2012-2015); Imħallef fil-Qorti tal-Ġustizzja mis-7 ta’ Ottubru 2015.
imwieled fl-1952; master fix-xjenzi politiċi u ekonomiċi (1974) u master fl-ekonomija politika (1975) fl-University College ta' Dublin; master fid-dritt internazzjonali u fid-dritt ikkomparat fl-Università libera ta' Brussell (1979), barrister iskritt fil-Kings Inns ta' Dublin (1985), analista ekonomiku mal-Irish Farmers' Association f'Dublin (1975-1976); direttur tal-uffiċċju tal-Irish Farmers' Association fi ħdan il-Komunità Ekonomika Ewropea (1976-1979); direttur eżekuttiv tal-Irish Meat Exporters Association (1980-1984); konsulent politiku mal-Kummissarju Peter Sutherland (1985-1988); direttur ġenerali ta' Agra Trading Ltd (1989-1995); barrister (1995-2005) u Senior Counsel barrister (mill-2005); membru tas-Seanad (kamra superjuri tal-Parlament Irlandiż) (2007-2011); president tal-Grupp ta' avukati u kap tal-proġett tal-Grupp "Ġustizzja" tal-Istitut tal-affarijiet internazzjonali u Ewropej (mill-1998); Imħallef tal-Qorti tal-Ġustizzja mis-7 ta' Ottubru 2015.
imwieled fl-1971; gradwat fid-dritt mill-Università ta' Silésie u mill-Collège d'Europe ta' Bruges; dottorat fid-dritt (2000); dottorat avvanzat fix-xjenzi legali (2009); professur tad-dritt (2013); Visiting Scholar fil-Jesus College, Cambridge (1998), fl-Università ta' Liège (1999) u fl-Istitut Universitarju Ewropew ta' Firenze (2003); avukat (2001-2008), membru tal-Kumitat tad-dritt internazzjonali privat tal-Kummissjoni għall-kodifikazzjoni tad-dritt ċivili fi ħdan il-Ministeru tal-Ġustizzja (2001-2008); membru tal-Kunsill xjentifiku tal-Akkademja tad-dritt Ewropew ta' Trier (sa mill-2008); membru tal-Grupp ta' riċerka dwar id-dritt privat Komunitarju fis-seħħ "Acquis Group" (sa mill-2006); sottosegretarju tal-Istat fi ħdan l-Uffiċċju tal-kumitat tal-integrazzjoni Ewropea (2008-2009), u mbagħad fi ħdan il-Ministeru għall-Affarijiet Barranin (2010-2013); Viċi President tal-Kunsill xjentifiku tal-Istitut tal-Ġustizzja; aġent tal-Gvern Pollakk f'numru kbir ta' kawżi quddiem il-qrati tal-Unjoni Ewropea; membru tal-bord editorjali ta' diversi rivisti legali; awtur ta' ħafna pubblikazzjonijiet fl-oqsma tad-dritt Ewropew u tad-dritt internazzjonali privat; Avukat Ġenerali fil-Qorti tal-Ġusizzja sa mis-23 ta' Ottubru 2013
Imwieled fl-1949; Duttur tal-Liġi (Università ta’ Varsavja, 1980); Duttur fix-xjenzi legali (Università ta’ Varsavja, 1990); Professur tal-Liġi (1998); Direttur tal-Istitut tad-Dritt Ċivili fl-Università ta’ Varsavja (1992-1996); Viċi rettur tal-Università ta’ Varsavja (1994-1997); Segretarju Ġenerali tas-sezzjoni Pollakka tal-Assoċjazzjoni Henri Capitant des amis de la culture juridique française (1994-1998); Rappreżentant tal-Polonja fil-Kumitat għall-bioetika tal-Kunsill tal-Ewropa (1991-1997); Imħallef fil-Qorti Kostituzzjonali (1997-1998), sussegwentement President tal-istess Qorti (1998-2006); Membru tal-Akkademja Internazzjonali tad-Dritt Komparattiv (mill-1994) u viċi president tagħha (mill-2010), Membru tal-Assoċjazzjoni Internazzjonali tad-Dritt, Etika u Xjenza (mill-1995), Membru tal Kumitat Pollakk ta’ Helsinki; Membru tal-Akkademja Pollakka tal-Arti u l-Letteratura; Medalja pro merito mogħtija mis-Segretarju Ġenerali tal-Kunsill tal-Ewropa (2007); awtur ta’ numru kbir ta’ pubblikazzjonijiet fil-qasam tad-dritt ċivili, tad-dritt mediku u tad-dritt Ewropew; Imħallef fil-Qorti tal-Ġustizzja mis-7 ta’ Ottubru 2009.
Imwieled fl-1963; dottorat fid-dritt (Università ta' Żagreb, 1995); L.L.M. (Università ta' Michigan Law School, 1992); Fulbright Fellow u Visiting Scholar f'Harvard Law School (2001-2002); assistent professur u sussegwentement professur fil-fakultà tal-liġi tal-Università ta' Żagreb mill-1987; inkarigat mill-katedra Jean Monnet mill-2006 u inkarigat mill-katedra Jean Monnet ad personam mill-2011; visiting professor f'Cornell Law School (2012); membru tal-kumitat Kroat għar-riforma tal-Kostituzzjoni, President tal-grupp ta' ħidma dwar l-adeżjoni mal-Unjoni Ewropea (2009-2010); membru tal-grupp Kroat li nnegozja l-adeżjoni tar-Repubblika tal-Kroazja mal-Unjoni Ewropea (2006-2011); awtur ta' numru ta' pubblikazzjonijiet; Imħallef fil-Qorti tal-Ġustizzja mill-4 ta' Lulju 2013.
imwieled fl-1954; diploma fid-dritt mill-Università ta’ Malta (1977); Master of Laws mill-Università ta’ Londra (1979); dottorat fid-dritt mill-Università ta’ Cambridge (1982); lecturer f’Ealing College of Higher Education (1982-1984); lecturer fl-Università ta’ Exeter (1984-1990); lecturer prinċipali fl-Università ta’ Londra, Queen Mary and Westfield College (1990-1993); konsulent legali fis-settur privat, u mbagħad mal-Parlament ta’ Malta (1993-2016); professur u responsabbli għad-Dipartiment tad-dritt Ewropew u tad-dritt komparat fl-Università ta’ Malta (1993-2016); direttur taċ-Ċentru ta’ dokumentazzjoni ta’ riċerka tal-Università ta’ Malta (1993-2016); president tal-Assoċjazzjoni Maltija tad-dritt Ewropew; awtur ta’ diversi pubblikazzjonijiet; Imħallef fil-Qorti Ġenerali (2016-2018); Imħallef fil-Qorti tal-Ġustizzja mit-8 ta’ Ottubru 2018.
imwielda fl-1958; diploma fid-dritt mill-Università ta’ Bologna (1982); professur tad-dritt tal-Unjoni Ewropea fl-Università ta’ Bologna; direttriċi taċ-Ċentru internazzjonali ta’ riċerka dwar id-dritt Ewropew tal-Università ta’ Bologna; membru tal-avukatura ta’ Bologna; professur aċċoċjat tad-dritt internazzjonali fl-Università ta’ Urbino (1997-2000); viċi president tas-Soċjetà Taljana tad-dritt internazzjonali u tad-dritt tal-Unjoni Ewropea (2009-2010); membru tal-kumitat ta’ tmexxija konġunt tal-Iskola Ċiniża u Ewropea tad-dritt fl-Università Ċiniża tax-xjenzi politiċi u tad-dritt (2011-2013); rappreżentanta tal-Gvern Taljan fi ħdan il-kumitat ta’ tmexxija tal-Akkademja tad-Dritt Ewropew (2015-2018); awtriċi ta’ diversi pubblikazzjonijiet; Imħallef fil-Qorti tal-Ġustizzja mit-8 ta’ Ottubru 2018.
imwieled fl-1973; diploma fid-dritt mill-Università ta’ Vilnius (1992-1997); dottorat fid-dritt mill-Università ta’ Vilnius (2008); assistent, professur assoċjat fil-fakultà tad-dritt tal-Università ta’ Vilnius (1999-2018); kap ta’ unità (2002-2003), assistent direttur ġenerali tad-dipartiment tad-dritt Ewropew tal-Ministeru għall-Ġustizzja tal-Litwanja (2004-2010); Imħallef fil-Qorti Amministrattiva Suprema tal-Litwanja (2010-2018); viċi president tal-Qorti Amministrattiva Suprema tal-Litwanja (2012-2017); aġixxa bħala l-president tal-Qorti Amministrattiva Suprema tal-Litwajna (2015-2017); awtur ta’ diversi pubblikazzjonijiet fil-qasam tad-dritt Ewropew u kostituzzjonali; wieħed mill-fundaturi u membru tal-Assoċjazzjoni Litwana tad-dritt Ewropew; Imħallef fil-Qorti tal-Ġustizzja mit-8 ta’ Ottubru 2018.
Imwielda fl-1957; studjat il-liġi (Universitajiet ta' Bonn u ta' Ġinevra); LL.(American University/Washington D.C.); Dottorat fil-Liġi (Università ta' Heidelberg, 1985; Università ta' Harvard, 1990); visiting professor fl-Università ta' Berkeley (1991); Professur tad-Dritt Pubbliku Ġermaniż u barrani, tad-Dritt Internazzjonali u tad-Dritt Ewropew fl-Universitajiet ta' Augsburg (1992), Heidelberg (1993) u Düsseldorf (1994); Deputat-Imħallef għall-gvern Ġermaniż fil-Qorti Internazzjonali tal-Konċiljazzjoni u Arbitraġġ tal-Organizzazzjoni għas-Sigurta u l-Kooperazzjoni fl-Ewropa (OSCE); Viċi President tal-Kunsill Konsultattiv Federali fuq it-Tibdil Globali (WBGU, 1996); Professur tad-Dritt Internazzjonali, tad-Dritt Internazzjonali tan-Negozju u tad-Dritt Ewropew fl-Università ta' St. Gallen (1999); Direttur tal-Istitut tad-Dritt Ewropew u d-Dritt Internazzjonali tan-Negozju fl-Università ta' St.Gallen (2000); Direttur Aġġunt tal-Programm ta' Speċjalizzazzjoni fid-Dritt tan-Negozju fl-Università ta' St. Gallen (2001); Avukat Ġenerali fil-Qorti tal-Ġustizzja mis-7 ta' Ottubru 2003.
Imwieled fl-1944; iggradwa fid-dritt mill-Università ta' Szeged, Ungerija (1967); Eżamijiet għall-ammissjoni fl-Avukatura Ungeriża (1970); studji post-graduate fid-Dritt Komparattiv, Università ta' Strasbourg, Franza (1969, 1970, 1971, 1972); Uffiċjal fid-Dipartiment tal-Liġi tal-Ministeru tal-Kummerċ Esteru (1966-1974), Direttur għal affarijiet leġiżlattivi (1973-1974); First Corcial Secretary fl-Ambaxxata Ungeriża, Brussell, responsabbli għal affarijiet komunitarji (1974-1979); Direttur fil-Ministeru tal-Kummerċ Esteru (1979-1983); First Corcial Secretary, imbagħad Konsulent kummerċjali għall-Ambaxxata Ungeriża f'Washington DC, USA (1983-1989); Direttur Ġenerali mal-Ministeru tal-Kummerċ u tal-Ministeru tar-Relazzjonijiet Ekonomiċi Internazzjonali (1989-1991); negozjatur prinċipali fil-Ftehim ta' Assoċjazzjoni bejn l-Ungerija u l-Komunitajiet Ewropej u l-Istati Membri tagħhom (1990-1991); segretarju ġenerali mal-Ministeru tar-Relazzjonijiet Ekonomiċi Internazzjonali, kap tal-Uffiċċju għall-Affarijiet Ewropej (1992); Segretarju tal-Istat mal-Ministeru tar-Relazzjonijiet Ekonomiċi Internazzjonali (1993-1994); Segretarju tal-Istat, president tal-Uffiċċju għall-Affarijiet Ewropej, Ministeru tal-Industrija u l-Kummerċ (1994); Ambaxxatur Straordinarju u Plenipotenzjarju, kap tal-missjoni diplomatika tar-Repubblika Ungeriża għall-Unjoni Ewropea (Jannar 1995 - Mejju 2003); negozjatur prinċipali għall-adeżjoni tar-Repubblika tal-Ungerija mal-Unjoni Ewropea (Lulju 1998 - April 2003); Ministru bla portafoll għall koordinazzjoni ta' affarijiet dwar l-integrazzjoni Ewropea (minn Mejju 2003); Imħallef fil-Qorti tal-Ġustizzja mill-11 ta' Mejju 2004.
Imwieled fl-1947; duttur tal-liġi (Università ta' Ljubljana); speċjalizzat fid-dritt komparattiv (Universitajiet ta' Strasbourg u ta' Coimbra); eżami ġudizzjarju; professur tad-dritt ċivili, tad-dritt kummerċjali u tad-dritt internazzjonali privat; viċi-dekan (1995-2001) u dekan (2001-2004) tal-Fakultà tal-Liġi tal-Università ta' Ljubljana; awtur ta' diversi pubblikazzjonijiet legali; Imħallef Onorarju u President tal-Qorti tax-Xogħol, Ljubljana (1975-1986); President tat-Tribunal tal-Isports tas-Slovenja (1978-1986); President tal-Qorti tal-Arbitraġġ tal-Borża ta' Ljubljana; Arbitru fil-Kamra tal-Kummerċ tal-Jugoslavja (sal-1991) u tas-Slovenja (mill-1991); Arbitru tal-Kamra tal-Kummerċ Internazzjonali f'Pariġi; Imħallef fil-bord tal-appelli tal-UEFA u tal-FIFA; President tal-Unjoni tal-Assoċjazzjonijiet ta' Avukati Sloveni (1993-2005); membru tal-International Law Association, tal-Kumitat Marittimu Internazzjonali u ta' diversi soċjetajiet legali internazzjonali oħra; Imħallef fil-Qorti tal-Ġustizzja mill-11 ta' Mejju 2004.
Imwieled fl-1950; duttur tal-liġi miċ-Charles University ta' Praga (1975); membru iktar anzjan tal-Fakultà (1974-1990), Viċi dekan (1989-1991) u Kap tad-Dipartiment tad-dritt internazzjonali u tad-dritt ewropew (1990-1992) fl-Università ta' Masaryk f'Brno; Imħallef fil-Qorti Kostituzzjonali taċ-Ċekoslovakkja (1992); invijat għall-Kunsill tal-Ewropa (1995); Direttur anzjan fil-Ministeru tal-Affarijiet Barranin (1998-2000); President tas-sezzjoni Ċeka u Slovakka tal-Assoċjazzjoni tad-dritt internazzjonali (1999-2001); Imħallef tal-qorti kostituzzjonali (2000-2004); membru tal-Kunsill leġiżlattiv (1998-2000); membru tal-Qorti Permanenti tal-Arbitraġġ f'Den Haag (mill-2000); professur tad-dritt internazzjonali pubbliku fl-Università ta' Masaryk Brno (2001); Imħallef fil-Qorti tal-Ġustizzja mill-11 ta' Mejju 2004.
Imwieled fl-1953; Gradwat fix-Xjenza Politika (1976), Liċenzjat fid-Dritt (1983), Università ta' Kopenhagen; Uffiċjal tal-Ministeru tal-Ġustizzja (1983-1985); Konsulent tal-korsijiet (1984-1991), wara Assistent Professur (1991-1996) fid-Dritt tal-Familja fl-Università ta' Kopenhagen; Kap ta' Sezzjoni fl-Advokatsamfund (1985-1986); Kap ta' Dipartiment (1986-1991) fil-Ministeru tal-Ġustizzja; ammess fl-Avukatura (1991); Kap ta' Diviżjoni (1991-1995), Kap tad-Dipartiment tal-Pulizija (1995-1999), Kap tad-Dipartiment Ġuridiku (2000-2003) fil-Ministeru tal-Ġustizzja; Rappreżentant tad-Danimarka fil-Kumitat K-4 (1995-2000), fil-Groupe central de Schengen (1996-1998) u fil-Europol Management Board (1998-2000); Imħallef mal-Højesteret (2003-2006); Imħallef mal-Qorti tal-Ġustizzja mill-11 ta' Jannar 2006.
Imwielda fl-1955; studji fl-ekonomija, fil-lingwi u fid-dritt fil-King’s College, Cambridge (1973-1977); Assistenta u Riċerkatriċi fil-Corpus Christi College, Oxford (1977-1980); ammessa fl-Avukatura (Middle Temple 1980); Barrister (1980-1987 u 1990-2005); Référendaire mal-Avukat Ġenerali, wara Mħallef, Sir Gordon Slynn (1987-1990); Professur tad-Dritt Ewropew u tad-Dritt Komparattiv (Director of Legal European Studies) mal-University College London (1990-1992); Professur (Lecturer) fil-Fakultà tal-Liġi (1992-1998), wara Assistenta Professur (Affiliated Lecturer) (1998-2005) mal-Università ta' Cambridge; Emeritus Fellow of King’s College Cambridge, (mill-2011); Professur assoċjat u riċerkatriċi (Senior Research Fellow) mas-Centre for European Legal Studies fl-Università ta’ Cambridge (1998-2005); Queen’s Counsel (1999); Bencher of Middle Temple (2005); Honorary Fellow of Corpus Christi College, Oxford (2010); LL.D (h.c) Glasgow (2010), Nottingham Trent (2011) u Stokkolma (2014); Avukat Ġenerali mal-Qorti tal-Ġustizzja mill-10 ta’ Jannar 2006.
Imwieled fl-1962; studji f’Bonn, f’Ġinevra u f’Pariġi; eżami tal-Istat fid-dritt (1986 u 1992); dottorat fil-liġi (Università ta’ Bonn, 1988); diploma internazzjonali ta’ amministrazzjoni pubblika (École nationale d’administration, 1990); awtorizzazzjoni (Università ta’ Bonn, 1996); Professur tad-dritt pubbliku Ġermaniż u tad-dritt Ewropew (1996-2003), dekan tal-fakultà tal-liġi tal-Università tar-Ruhr, Bochum (2000-2001); Professur tad-dritt pubbliku Ġermaniż u tad-dritt Ewropew (Università ta’ Cologne, 2003-2006); Direttur tal-Istitut ta’ Dritt Pubbliku u Xjenza Amministrattiva (2006); Visiting Professor mal-Fletcher School of Law and Diplomacy (2000), mal-Università François Rabelais (Tours, 2001-2006) u mal-Università ta’ Pariġi I Panthéon-Sorbonne, (2005-2006); dottorat honoris causa mal-Università François Rabelais (Tours,2010); Imħallef fil-Qorti tal-Ġustizzja mis-7 ta’ Ottubru 2006.
imwielda fl-1963; gradwata fid-dritt (1986), dottorat fid-dritt (1997) (Università ta’ Bukarest); tħarrġet bħala Imħallef fil-Qorti tal-Prim’Istanza ta’ Buftea (1986-1988); Imħallef fil-Qorti tal-Prim’Istanza fil-Ħames Settur ta’ Bukarest (1988-1992); ammessa fl-Avukatura ta’ Bukarest (1992); lecturer (1992-2005) u sa mill-2005 professura ta’ dritt ċivili u ta’ dritt kuntrattwali Ewropew fl-Università ta’ Bukarest; diversi studji ta’ dottorat u ta’ riċerka fl istitut Max Planck tad-dritt internazzjonali privat f’Amburgu (bejn l-1992 u l-2004); kap tad-Dipartiment għall-Integrazzjoni Ewropea fil-Ministeru tal-Ġustizzja (1997-1999); Imħallef fil-Qorti Għolja ta’ Appell u ta’ Ġustizzja (1999-2007); professura mistiedna fl Università ta’ Vjenna (2000 u 2011); għalliema ta’ dritt Komunitarju fl-Istitut Nazzjonali tal Maġistratura (2003 u 2005 2006); membru tal-kumitat editorjali ta’ diversi rivisti legali; sa mill-2010 membru assoċjat u mbagħad mill-2017 membru titolari tal-Akkademja Internazzjonali tad-Dritt Komparattiv u riċerkatriċi onorarja taċ-Ċentru ta’ Studji tad-Dritt Ewropew tal-Istitut ta’ Riċerki Ġuridiċi tal Akkademja Rumena, Imħallef fil-Qorti tal-Ġustizzja mit-12 ta’ Jannar 2007.
Imwieled fl-1951; Duttur tal-Liġi (Università ta' Bratislava); Imħallef fil-Qorti tal-Prim'Istanza ta' Bratislava; Imħallef fil-Qorti tal-Appell responsabbli għall-kawżi ta' dritt ċivili u Viċi President tal-Qorti tal-Appell ta' Bratislava; Membru tas-Sezzjoni tad-dritt ċivili u tal-familja mal-Istitut tad-Dritt tal-Ministeru tal-Ġustizzja; Imħallef ad interim fil-Qorti Suprema responsabbli għal kawżi ta' dritt kummerċjali; Membru tal-Kummissjoni Ewropea tad-Drittijiet tal-Bniedem (Strasbourg); Imħallef fil-Qorti Kostituzzjonali (2000-2004); Imħallef fil-Qorti tal-Prim'Istanza mit-12 ta' Mejju 2004 sas-6 ta' Ottubru 2009; Imħallef fil-Qorti tal-Ġustizzja mis-7 ta' Ottubru 2009.
Imwieled fl-1958; master fil-liġi (1981) u diploma ta' studji approfonditi fid-dritt Komunitarju mill-Università tad-dritt ekonomiku u tax-xjenzi soċjali ta' Pariġi II (1982); diploma mill-Institut d'études politiques ta' Pariġi (1982); avukat affiljat mal-kamra tal-avukati tal-Lussemburgu (1987-1999); membru tax-Chambre des députés (1994-1999); konsulent muniċipali tal-belt ta' Esch-sur-Alzette (1987-1999); membru tal-kulleġġ amministrattiv tal-belt ta' Esch-sur-Alzette (1997-1999); membru supplenti tad-delegazzjoni Lussemburgiża fi ħdan il-Kumitat tar-Reġjuni tal-Unjoni Ewropea (1994-1999); Ministru tax-xogħol u tal-impjieg, Ministru tal-affarijiet reliġjużi, Ministru tar-relazzjonijiet mal-Parlament, Assistent Ministru tal-komunikazzjoni (1999-2004); Ministru tax-xogħol u tal-impjieg, Ministru tal-affarijiet reliġjużi, Ministru tal-kultura, tal-edukazzjoni superjuri u tar-riċerka (2004-2009); Ministru tal-ġustizzja, Ministru tas-servizz pubbliku u tar-riforma amministrattiva, Ministru tal-edukazzjoni superjuri u tar-riċerka, Ministru tal-komunikazzjoni u tal-mezzi tax-xandir, Ministru tal-affarijiet reliġjużi (2009-2013); ko-President tal-Konferenza ministerjali tal-proċess ta' Bologna fl-2004 u fl-2009; ko-President tal-Konferenza ministerjali tal-Aġenzija Spazjali Ewropea (2012-2013); Imħallef tal-Qorti tal-Ġustizzja mis-7 ta' Ottubru 2013.
Imwielda fl-1962; gradwata fil-liġi mill-Università ta' Tartu (1981-1986); Assistent tal-Prosekutur Pubbliku tar-Repubblika f'Talinn (1986-1991); gradwata mill-Iskola tad-Diplomazija tal-Estonja (1991-1992); konsulent ġuridiku (1991-1993) u Segretarja Eżekuttiva tat-Tribunal tal-Arbitraġġ tal-Kamra tal-Kummerċ u l-Industrija (1992-1993); Imħallef tal-Qorti tal-Appell ta' Talinn (1993-2004); Masters Ewropew fid-Drittijiet tal-Bniedem u fid-Demokratizzazzjoni, Universitajiet ta' Padova u ta' Nottingham (2002-2003); Imħallef fil-Qorti Ġenerali mit-12 ta' Mejju 2004 sal-23 ta' Ottubru 2013; Imħallef fil-Qorti tal-Ġustizzja mis-23 ta' Ottubru 2013.
imwieled fl-1964; gradwat fi studji speċjalizzati fid-dritt Komunitarju (1987) u dottorat fil-liġi mill-Università Panthéon-Assas (1991); kelliem waqt konferenzi fiċ-ċentru ta’ formazzjoni permanenti fl-Università Panthéon-Assas; ammess fl-Avukatura ta’ Ċipru (1993); konsulent speċjali għall-affarijiet Ewropej fi ħdan il-Ministeru għall-Affarijiet Barranin (1996-1999); membru tal-Bord għan-negozjati dwar l-adeżjoni ta’ Ċipru mal-Unjoni Ewropea (1998-2003); konsulent fid-dritt tal-Unjoni fi ħdan is-servizz legali tar-Repubblika (1999-2002); membru ta’ delegazzjonijiet Ċiprijotti Griegi fil-kuntest ta’ negozjati għal soluzzjoni globali għall-problema Ċiprijotta (2002-2014); ġurista prinċipali (2002-2007), sussegwentement avukat prinċipali tar-Repubblika (2007-2014) u direttur tad-Dipartiment tad-dritt Ewropew tas-servizz legali tar-Repubblika (2003-2014); aġent tal-Gvern Ċiprijott quddiem il-qrati tal-Unjoni Ewropea (2004-2014); Imħallef fil-Qorti tal-Ġustizzja mit-8 ta’ Ottubru 2014.
imwieled fl-1950; gradwat fid-dritt mill-Univeristajiet ta' Sevilla u ta' Grenada (1967-1972); prosekutur fil-qrati ta' Palma de Majorca u ta' Sevilla (1977-1982); Imħallef fl-Awla tal-kontenzjuż amministrattiv tal-Qorti superjuri tal-ġustizzja tal-Andalucía, fil-Qorti nazzjonali u fil-Qorti superjuri tal-ġustizzja tal-Canarias (1982-1989); president tal-Awla tal-kontenzjuż amministrattiv tal-Qorti superjuri tal-ġustizzja tal-Cantabria (1989-1994); référendaire mal-Qorti tal-Ġustizzja tal-Komunitajiet Ewropej (1995-1999); membru tal-kunsill ta' amministrazzjoni tal-Assoċjazzjoni tal-Kunsilli tal-Istat u tal-qrati amministrattivi supremi tal-Unjoni Ewropea (ACA-Europe) (2006-2014); membru tal-kummissjoni elettorali ċentrali (2012-2015); Imħallef fl-Awla amministrattiva tal-Qorti suprema ta' Spanja (1999-2015); Avukat Ġenerali fil-Qorti tal-Ġustizzja mis-7 ta' Ottubru 2015.
Imwieled fl-1964; master fid-dritt mill-Università ta' Aarhus (1991); master fid-dritt Ewropew mill-Collège d'Europe fi Bruges (1993); lecturer fl-Universitajiet ta' Aarhus (1991-1993) u ta' Copenhagen (1999-2001); professur mistieden fl-Universitajiet ta' Copenhagen u ta' Aalborg (mill-2008); avukat iskritt fil-kamra tal-avukati Daniża (1995); référendaire mal-Qorti tal-Prim'Istanza tal-Komunitajiet Ewropej (1994-1999); prosekutur fl-uffiċċju tal-prosekutur pubbliku ta' Copenhagen (1999-2000) u spettur mad-distretti tal-pulizija (2004-2006); konsulent legali mar-rappreżentant tal-Prim Ministru Daniż matul in-negozjati għat-tfassil tal-Karta tad-Drittijiet Fundamentali tal-Unjoni Ewropea (1999-2000); kap ta' dipartiment fl-Uffiċċju tad-dritt Ewropea (1999-2000); kap ta' dipartiment fl-Uffiċċju tad-dritt Ewropew u tad-drittijiet tal-bniedem (2000-2001) u kap ta' dipartiment fl-Uffiċċju tad-dritt ta' proprjetà u tal-obbligi tal-Ministeru tal-Ġustizzja (2001-2006); Ombudsman tal-konsumaturi nnominat mill-Gvern Daniż (2006-2014); Imħallef fil-Østre Landsret, Copenhagen (2015); Avukat Ġenerali fil-Qorti tal-Ġustizzja mis-7 ta' Ottubru 2015.
Imwieled fl-1977; master fid-dritt u master fir-relazzjonijiet internazzjonali (Università Karlova ta' Praga); gradwat fid-dritt Ingliż u fid-dritt tal-Unjoni Ewropea (Università ta' Cambridge); Magister Juris (Università ta' Oxford, St. Edmund Hall); dottorat fid-dritt (Istitut Universitarju Ewropew, Firenze); studji fl-Università libera ta' Brussell u fl-Università ta' Queensland (l-Awstralja); référendaire mal-President tal-Qorti amministrattiva suprema tar-Repubblika Ċeka (2005-2009), u wara Kap tad-dipartiment ta' riċerka u ta' dokumentazzjoni tal-istess qorti (2008-2009); kapaċità li jeżerċita l-funzjonijiet ta' Mħallef fir-Repubblika Ċeka (2009); lecturer (2011 u 2012) u riċerkatur (2013-2016) fl-Istitut tad-dritt Ewropew u tad-dritt ikkomparat fl-Università ta' Oxford; professur fil-Collège d'Europe fi Bruges (2013-2015); membru tal-bord tal-appell tal-Bank nazzjonali Ċek (2013-2015); Imħallef ad hoc fil-Qorti Ewropea tad-Drittijiet tal-Bniedem (2013-2015); kofondatur u president tal-assoċjazzjoni Ċeka tad-dritt Ewropew u tad-dritt ikkomparat; lecturer u professur mistieden f'diversi universitajiet fl-Ewropa u barra mill-Ewropa; awtur ta' diversi pubblikazzjonijiet fil-qasam tad-dritt tal-Unjoni Ewropea, tad-drittijiet Ewropej tal-bniedem, tad-dritt (pubbliku) ikkomparat u tat-teorija tad-dritt; Avukat Ġenerali fil-Qorti tal-Ġustizzja mis-7 ta' Ottubru 2015.
imwieled fl-1952; diploma fid-dritt mill-Università Saint-Clément d'Ohrid ta’ Sofia (1975); dottorat fid-dritt (1979); lecturer (1977-1984), lecturer anzjan (1984-1990), u mbagħad professur fl-Università Saint-Clément d'Ohrid ta’ Sofia (1990-2013); dekan tal-fakultà tal-liġi tal-Università Saint-Clément d'Ohrid ta’ Sofia (1988-1991); membru tal-kunsill leġiżlattiv fi ħdan l-assemblea nazzjonali Bulgara (1995-1997); kap tal-katedra Jean Monnet fl-Università l-Ġdida Bulgara (2002-2005); president tal-kunsill legali għall-President tal-Bulgarija (2002-2003); Imħallef (2003-2009), u mbagħad President (2009-2012) tal-qorti kostituzzjonali Bulgara; kap tal-katedra tad-dritt kostituzzjonali fil-fakultà tal-liġi tal-Università Saint-Clément d'Ohrid ta’ Sofia (2013-2016); membru (2006-2016) u viċi president tal-kummissjoni ta’ Venezia tal-Kunsill tal-Ewropa (2013-2015); membru tal-kunsill kostituzzjonali fi ħdan l-Ombudsman tal-Bulgarija (2015-2016); editur ta’ diversi rivisti legali; awtur ta’ diversi pubblikazzjonijiet legali; Avukat Ġenerali fil-Qorti tal-Ġustizzja mid-19 ta’ Settembru 2016.
imwieled fl-1957; diploma fid-dritt mill-Università ta’ Lisbona (1980); master fid-dritt mill-Università ta’ Lisbona (1986); dottorat fid-dritt mill-Università Nova ta’ Lisbona (2003); assistent fid-dritt fl-Università ta’ Lisbona (1981-1986); ġurista lingwista (1986-1987) u ġurista reviżur (1987-1990) fil-Qorti tal-Ġustizzja; référendaire fil-Qorti tal-Prim’Istanza (1990-1996); professur mistieden tal-Istitut ta’ studji Ewropej tal-Università ta’ Saarland, il-Ġermanja (1987-1996); koordinatur nazzjonali għall-kawżi dwar il-moviment liberu tal-persuni fl-ispazju Ewropew, fi ħdan il-Ministeru għall-Affarijiet Barranin, il-Portugall (1996-1999); membru tal-Kumitat K4 tal-Kunsill u tal-Grupp ċentrali tal-istruttura ta’ kooperazzjoni permanenti tal-ftehimiet ta’ Schengen (1996-1999); assistent u tħejjija għad-dottorat fid-dritt fl-Università Nova ta’ Lisbona (1999-2003); professur awżiljarju tad-dritt fl-Università Nova ta’ Lisbona (2003-2008); professur assoċjat tad-dritt fl-Università Nova ta’ Lisbona (2008-2018); membru Portugiż tan-netwerk FreSsco ta’ esperti indipendenti fl-oqsma tal-moviment liberu tal-ħaddiema u tal-koordinazzjoni tas-sigurtà soċjali fi ħdan l-Unjoni Ewropea (2004-2017) u tan-netwerk akkademiku Odysseus ta’ studji legali dwar l-immigrazzjoni u l-ażil fl-Ewropa (2004‑2018); membru tal-bord ta’ tmexxija tal-Aġenzija tad-Drittijiet Fundamentali tal-Unjoni Ewropea (2015-2018); awtur ta’ diversi pubblikazzjonijiet; Imħallef fil-Qorti tal-Ġustizzja mit-8 ta’ Ottubru 2018.
imwieled fl-1958; diploma fid-dritt mill-University College, Dublin (LL.M. fl-1981); dottorat fid-dritt mill-University College, Dublin (LL.D. fl-1997); diploma fid-dritt mill-Università ta’ Pennsylvania (LL.M. fl-1982); barrister-at-law fl-Honorable Society of King’s Inns ta’ Dublin (1984); dottorat fid-dritt mit-Trinity College, Dublin (Ph.D. fl-2001); senior lecturer fid-dritt mat-Trinity College, Dublin (1982-2007); junior counsel mal-avukatura tal-Irlanda (1987-1997); senior counsel mal-avukatura tal-Irlanda (1997-2010); Imħallef fil-High Court tal-Irlanda (2010-2014); Imħallef fil-Court of Appeal tal-Irlanda (2014-2018); awtur ta’ diversi pubblikazzjonijiet; Avukat Ġenerali fil-Qorti tal-Ġustizzja mit-8 ta’ Ottubru 2018.
imwieled fl-1959; diploma fid-dritt mill-Università ta’ Palermo (1982); professur tad-dritt kostituzzjonali fl-Università ta’ Palermo; professur tad-dritt kostituzzjonali u tal-kompetizzjoni fl-Università LUISS Guido Carli ta’ Ruma; konsulent legali tal-Gvern Taljan (1993-1996); professur tad-dritt pubbliku fl-Università ta’ Cagliari (1986-1997); president tal-Kummissjoni għall-applikazzjoni tal-istatus speċjali tar-Reġjun ta’ Sicilia (1998-2002); konsulent legali tal-Ministeru għas-Saħħa Taljan (2008-2011); membru u mbagħad president tal-Kummissjoni għall-garanzija tad-dritt ta’ azzjoni sindakali fis-servizzi pubbliċi essenzjali (2006-2011); president tal-Awtorità Taljana għall-Garanzija tal-Kompetizzjoni u tas-Suq (2011-2018); innominat mill-President tar-Repubblika, f’April 2013, bħala wieħed mill-għaxar esperti tal-Kummissjoni għar-riformi istituzzjonali, ekonomiċi u soċjali u, f’Ġunju tal-istess sena, maħtur mill-Prim Ministru bħala membru tal-grupp ta’ esperti mistieden sabiex jippreżenta abbozz ta’ riformi kostituzzjonali; awtur ta’ diversi pubblikazzjonijiet; Avukat Ġenerali fil-Qorti tal-Ġustizzja mit-8 ta’ Ottubru 2018.
Imwieled fl-1973; gradwat fid-dritt (Universitajiet ta’ Tartu u ta’ Poitiers); dottorat fid-dritt (Università ta’ Tartu, 2006); Direttur tas-7 Uffiċċju tad-Dipartiment Konsolari tal-Ministeru għall-Affarijiet Barranin, l-Estonja (1995-1996); Direttur tad-Dipartiment tad-Dritt Kriminali fil-Ministeru għall-Ġustizzja (1996-2001); Imħallef fil-Qorti ta’ Tallinn (2001-2002); Imħallef fil-Qorti tal-Appell ta’ Tallinn (2002-2006); Imħallef fil-Qorti Suprema (2006-2009); President tal-Awla Kriminali tal-Qorti Suprema (2010-2013); Imħallef ad hoc fil-Qorti Ewropea tad-Drittijiet tal-Bniedem (2010-2016); President tal-Qorti Suprema (2013-2019); President tal-bord responsabbli għall-amministrazzjoni tal-qrati tal-ewwel istanza u tal-qrati tal-appell (2013-2019); President tan-netwerk tal-Presidenti tal-Qrati Supremi Ġudizzjarji tal-Unjoni Ewropea (2017-2019); professur mistieden u membru tal-bord akkademiku tal-Fakultà tal-Liġi tal-Università ta’ Tartu; membru fundatur tal-Assoċjazzjoni Estonjana għall-Protezzjoni tal-Interessi Finanzjarji tal-Unjoni Ewropea; membru tal-Kunsill tal-Fondi tad-Dritt Kostituzzjonali fi ħdan l-Akkademja tax-Xjenzi tal-Estonja; membru tal-Assoċjazzjoni Akkademika tad-Dritt tal-Estonja; awtur ta’ diversi pubblikazzjonijiet; Avukat Ġenerali fil-Qorti tal-Ġustizzja mis-6 ta’ Frar 2019.
imwieled fl-1965; gradwat u dottorat fid-dritt mill-Università ta’ Graz, l-Awstrija (1990); gradwat fix-xjenzi tat-traduzzjoni mill-Università ta’ Graz (1988); gradwat fl-amministrazzjoni pubblika mill-Iskola Nazzjonali tal-Amministrazzjoni, Franza (1992); uffiċjal fis-Servizz Legali u fid-Direttorat Ġenerali tal-Politika ta’ Integrazzjoni Ekonomika u Ewropea tal-Ministeru għall-Affarijiet Barranin, l-Awstrija (1990-1994); konsulent mal-Missjoni Permanenti tal-Awstrija għall-Uffiċċju tan-Nazzjonijiet Uniti u tal-Istituzzjonijiet Speċjalizzati f’Genève, l-Isvizzera (1994-2000); Kap tal-Unità “Affarijiet Legali dwar l-Ewwel Pilastru tal-Unjoni Ewropea” fil-Ministeru għall-Affarijiet Barranin (2000-2005); professur fl-Istitut tad-Dritt Ewropew tal-Università ta’ Graz (minn Ottubru 2014); Kap tad-Dipartiment tad-Dritt Ewropew tal-Ministeru Federali għall-Ewropa, għall-Integrazzjoni u għall-Affarijiet Barranin, l-Awstrija (2005-2019); lecturer fl-Istitut tad-Dritt Ewropew u Internazzjonali tal-Università ta’ Innsbruck, l-Awstrija (mill-2007); lecturer anzjan fl-Iskola ta’ Studji Għolja Internazzjonali ta’ Vjenna, l-Awstrija (mill-2012); awtur ta’ diversi pubblikazzjonijiet; Imħallef fil-Qorti tal-Ġustizzja mill-20 ta’ Marzu 2019.
Imwieled fl-1958; gradwat fid-dritt (1980), diploma fi studji approfonditi fid-dritt (1982) u Dottorat mill-Univerisità ta’ Ħelsinki, il-Finlandja (2008); Lecturer fl-Università ta’ Ħelsinki (1980‑1986); Référendaire u Mħallef Temporanju fil-Qorti tal-Prim’Istanza ta’ Rovaniemi, il-Finlandja (1983‑1984); Konsulent Legali (1987‑1989), u wara Kap tad-Diviżjoni tad-Dritt Ewropew (1990‑1995) fil-Ministeru tal-Ġustizzja, il-Finlandja; Konsulent Legali fil-Ministeru għall-Affarijiet Barranin, il-Finlandja (1989‑1990); Konsulent u Segretarju għall-Affarijiet Ewropej fil-Kummissjoni Għolja tal-Parlament Finlandiż (1995‑2000); Imħallef Temporanju (Lulju 2000 ‑ Diċembru 2002), u wara Mħallef (Jannar 2003 ‑ Settembru 2009) fil-Qorti Amministrattiva Suprema, il-Finlandja; responsabbli għall-kwistjonijiet legali u istituzzjonali matul in-negozjati għall-adeżjoni tar-Repubblika Finlandiża fl-Unjoni Ewropea; Avukat Ġenerali fil-Qorti tal-Ġustizzja mis-7 ta’ Ottubru 2009 sas-7 ta’ Ottubru 2015, Imħallef fil-Qorti Amministrattiva Suprema (2015‑2019); Viċi President tal-Qorti Amministrattiva Suprema (2018‑2019); Imħallef fil-Qorti tal-Ġustizzja mis‑7 ta’ Ottubru 2019.
Imwieled fl-1961; dottorat fid-dritt mill-Università ta’ Stokkolma, l-Isvezja (1995); Professur Assoċjat (Rettur) u inkarigat mill-katedra Jean Monnet fid-dritt Ewropew (1995), Professur tad-dritt Ewropew, l-Università ta’ Stokkolma (2001); Direttur Ġenerali ta’ fondazzjoni li taħdem fil-qasam tat-taħriġ (1993‑2004); President tal-assoċjazzjoni Svediża Nätverket för europarättslig forskning (assoċjazzjoni Svediża għall-istudji tad-dritt Komunitarju) (2001‑2006); Membru tar-Rådet för konkurrensfrågor (Kunsill tad-Dritt tal-Kompetizzjoni, 2001‑2006); Imħallef fil-Qorti Ġenerali (2006‑2012); Avukat Ġenerali fil-Qorti tal-Ġustizzja mit-28 ta’ Novembru 2012 sas-6 ta’ Frar 2019; Imħallef fil-Qorti tal-Ġustizzja mis-7 ta’ Ottubru 2019.
Imwieled fl‑1959; master fid-dritt mill-Università Pariġi II (1982); taħriġ professjonali bħala maġistrat, Skola Nazzjonali tal-Maġistratura, Franza (1984‑1986); Imħallef fil-Qorti Distrettwali ta’ Limoges (1986‑1988); Maġistrat fl-amministrazzjoni ċentrali tal-Ministeru għall-Ġustizzja (1988‑1996); konsulent référendaire fil-Qorti tal-Kassazzjoni, Franza (1996‑2004); qarrej tas-sentenzi tal-Qorti tal-Ġustizzja tal-Komunitajiet Ewropej (2004‑2006); référendaire fil-Qorti tal-Ġustizzja tal-Unjoni Ewropea mal-uffiċċju ta’ P. Lindh, sussegwentement ma’ dak ta’ C. G. Fernlund (2006‑2012); Avukat Ġenerali fl-Awla Soċjali tal-Qorti tal-Kassazzjoni u chargé de mission mal-Prosekutur Pubbliku Ġenerali fil-Qorti tal-Kassazzjoni (2012‑2017); Avukat Ġenerali Ewlieni fl-Awla Kummerċjali, Qasam Finanzjarju u Ekonomiku mal-Qorti tal-Kassazzjoni (2017‑2020); membru tal-Kumitat għar-Rapport u għall-Istudji tal-Qorti tal-Kassazzjoni (1998‑2002); membru tal-Kumitat għar-Reviżjoni ta’ Kundanni Kriminali tal-Qorti tal-Kassazzjoni (1999‑2004); President tal-Bord ta’ Amministrazzjoni tal-Istituzzjoni Nazzjonali għat-Taħriġ Notarili, Franza (2016‑2020); Avukat Ġenerali fil-Qorti tal-Ġustizzja mit‑23 ta’ Marzu 2020.
Imwieled fl-1961; gradwat fil-liġi mill-Università ta' Valencia (1979-1984); analista kummerċjali fi ħdan il-Kunsill tal-kmamar tal-kummerċ tal-Comunidad autónoma de Valencia (1986); ġurista lingwista mal-Qorti tal-Ġustizzja (1986-1990); ġurista reviżur mal-Qorti tal-Ġustizzja (1990-1993); amministratur fid-dipartiment tal-istampa u tal-informazzjoni tal-Qorti tal Ġustizzja (1993-1995); amministratur fi ħdan is-segretarjat tal-kumitat istituzzjonali tal-Parlament Ewropew (1995-1996); attaché mar-Reġistratur tal-Qorti tal-Ġustizzja (1996-1999); référendaire mal-Qorti tal Ġustizzja (1999-2000); kap tad-diviżjoni ta' traduzzjoni tal-lingwa Spanjola tal-Qorti tal-Ġustizzja (2000-2001); direttur, u mbagħad direttur ġenerali, tat-traduzzjoni mal-Qorti tal-Ġustizzja (2001-2010); Reġistratur tal-Qorti tal-Ġustizzja mis-7 ta' Ottubru 2010.
eNq1V9ty2jAQfc9XePweXygkJGPItDRp6SRTGmDaN0bYC4gKydGFQL++siHBdOw0CPRor+bs6mgvZ6Ob1YI4S+ACM9pyQy9wHaAxSzCdttzh4O686d60z6I5WqLisUsvGDX12ZggIVpuZvbGgKjwfj3cfwYNANxtnzkRG88hlnvnlMTE+4rE7AGl2RknWjKcOAuQM5a03FTJ/K8TCcl1GO2UcYlIB0mYMr6O/O3v4pFvrDa6DGoXRWPkZ7DvwMfiJ+O/RYpi6HG2xAkkpU4miAgw8jB5TnpIzrp0wkqR/Zf4/YX0jTw8v9ygFH8+qhsyMxTA7xGd2iOmw6iElcz4KedmHi+EYfS9PHMsxa4yaliMSDnnCzka9o2AOTz1gS8JvEFKgkVK0Nqbi9TUxw8FfN3PP0t94KR1VFmNkYAhJ6XYMynTa98PG00vvLj0avXQC2sfrpvBVZC/t296KXvZxEEwxXWLqILO4z66kHUzwjRhz+LE2aqLAXGkzcB127VUErHiHKi02ap7e8PA0j2w6NI7rlPp+2SCK3qq5MoMPC28wz7ye2ZlJXyxcPdgtQFxjtZ7uET3dG9T/K5DgE7lTI/1F6StD52IsGq5wevvNx8xt7+SkH/kfrdR7yyRv7nooaOI2+zkHaaorEhZwz6ORUeutpmKQVgKHs3R6hGeuuW4H7VVRyHPg/OwcRU2dKdthPWr5jFyIJ951irvsdBnrTn5tJlNNpUBqhirC2nWNfK+V4qYhqNa9qb1mlnTLiZpqQPTYZw94YDrpYBo/H9IpooQ/zAG1PhYCGUqR04z2zUlulIVCDl87FbLk6PFnVbVleLucNI02ruiPhlH5avS4YFrsaDGBMdI6qXVluKxpjc3hlLQL7cD04G0C9dab+3si0BLfrY1sl2UTqvQdMb/dwE7Yisd7uSGJXL+MFouWjcFYaqJbw8Mcyf0Ij9Tne2zv/m9+CY=
qeKTI5Opmdbphvjf